google/wiki40b huggingface dataset:
Paus (musikkgruppe)

Paus er sideprosjektet til Joakim Berg fra Kent og Peter Svensson fra The Cardigans. De har sluppet ett album, Paus, og to singler, «Leia» og «Chock».
Svensson, som spiller gitar i The Cardigans, synger på samtlige låter med unntak av «Kärlekens tunga», der Berg, vokalist i Kent, synger. Denne sangen er for øvrig en cover av Pluras låt ved samme navn i forbindelse med hyldestalbumet Plura 50.
Dortmund-turneringen i sjakk

Dortmund-turneringen i sjakk (Dortmund Sparkassen Chess Meeting) er en av de tre mest prestisjefylte turneringene som arrangeres årlig sammen med Corus og Linares. Regjerende mester er den tyske stormesteren Arkadij Naiditsch. Turneringen holdes vanligvis i juli/august.
Det er en lukket turnering, kun for inviterte spillere. Unntaket er at én plass reserveres for spilleren som vinner den årlige turneringen Aeroflot Open i Moskva, en turnering som er åpen for alle spillere.
Kong Davids krigere

Kong Davids krigere er en gruppe av bibelske figurer knyttet til kong David av Israel som er uttrykkelig utpekt i et tillegg i Samuelsbøkene i Den hebraiske Bibelen (Det gamle testamente). Teksten Andre Samuelsbok 23:8-39 deler dem inn i «de tre», hvor det er tre stykker, og «de tretti høvdingene» hvor det er noe mellom 30 og 37 stykker. Teksten hevder uttrykkelig at det var 37 enkeltpersoner i alt, men det er uklart om det viser til «de tretti», som kan eller kan ikke bestå av «de tre», eller det kombinerte tallet av begge gruppene. Teksten refererer kryptisk til «de tre» og «de tretti» som om de begge var betydningsfulle enheter, framfor bare en vilkårlig liste av henholdsvis 3 eller 30-pluss et antall menn.
Det har vært spekulert på om passasjen som viser til disse mennene kommer fra en annen kilde adskilt fra hovedkildene i Samuelsbøkene, eller om den ellers er malplassert. Ettersom deler av teksten har særskilte stilistiske forskjeller fra andre deler — den framtrer som en liste, som en rekke av figurer som blir introdusert, eller som flytende fortelling — er det mistenkte at passasjen kan ha bli satt sammen fra flere kildedokumenter. I Andre Samuelsbok 23:23-24 står det «Han var høyt aktet blant de tretti, men kom ikke opp mot de tre. David satte ham over livvakten sin. Blant de tretti var også: Asael, bror til Joab; Elkanan, sønn av Dodo fra Betlehem.» Det er mulig at denne delen av teksten er ødelagt, og at midten av verset 23:24 er det tekst som har gått tapt, noe som ikke er lett å se i moderne bibeloversettelser da teksten er jevnet ut.
De tre er også nevnt i Krønikebøkene hvor det i Den masoretiske bibelteksten er den første av disse tre nevnt med et annet navn. Imidlertid i Septuaginta av det samme avsnittet er det et navn som bibelforskerne anser som åpenbart en translitterasjon fra Isjbosjet, en eufemisme som finnes i en del avsnitt av Bibelen for navnet Isj-baal. Det tyder på at det første medlemmet av «de tre» var antagelig Isjbosjet, sønn og arving av kong Saul. Om det er tilfelle kan det bety at teksten har blitt ødelagt bevisst av en skriver som ønsket å nedtone Isjbosjets heroisme, eller det kan ha skjedd ved en tilfeldighet.
Gerd Kjølaas

Minnesmerker

Gerd Kjølaas' plass utenfor Dansens Hus i Oslo er oppkalt etter Kjølaas.
Arturo Labriola

Liv og virke

Labriola studerte jus og meldte seg inn i Det italienske sosialistparti i 1895, der han ble ledende innen partiets revolusjonære fløy – til forskjell fra Filippo Turati. Etter å ha støttet opptøyene i 1898 måtte han flykte fra Italia for å unngå arrest.
Han returnerte til Italia i 1900, og i 1902 begynte han å utgi en ukeavis ved navn Avanguardia Socialista. Den ble sentral for den italienske revolusjonære syndikalisme. 
Senere reviderte han sitt syn. Han trakk sin støtte til revolusjonsideene og ble marxistisk reformist. Han ble innvalgt i det italienske parlament som uavhengig depurtert. 
Han var positiv til Italias inntreden i Verdenskrigen og ble arbeidsminister under den siste av Giovanni Giolittis regjeringer (1920).
Som motstander av fascismen måtte han i landflyktighet til Frankrike etter at Benito Mussolini kom til makten. Han vendte hjem først i 1945, og gjorde tjeneste som utpekt senator i den fonstituerende forsamling for den nye italienske republikk.
Pseudalidus

Utseende

En liten til middelsstor (8 millimeter), avlangt-oval trebukk. Antennene er tynne og noe kortere enn kroppen. Pronotum er bredere enn langt, med rundede sider og to tverrfurer. Dekkvingene er langstrakte, avsmalnende bakover, hvelvede.

Levevis

Disse billene har larver som lever i død ved.

Utbredelse

Arten er kjent fra Myanmar og Vietnam.
Costa Rica under Panamerikanske leker 1959

Costa Rica under Panamerikanske leker 1959. Costa Rica deltok i de tredje Panamerikanske leker som ble arrangert i Chicago mellom 27. august og 7. september 1959. De vant ikke noen medaljer.
Norsey Wood

Norsey Wood er et skogområde ved Billericay i Essex i England.
Det har et lokalt naturreservat på 66 hektar, som på grunn av den spesielle lokale geologien er habitat for en rekke forskjellige arter. Skogen er derfor definert som en Site of Special Scientific Interest.
Skogen har også flere fornminner i form av gravhauger fra bronsealderen og jernalderen. På grunn av dette er skogen et Scheduled Ancient Monument.
Den 28. juni 1381 fant den siste konfrontasjonen under bondeopprøret sted i skogen. Rikard IIs soldater drepte i slaget omkring 500 opprørere fra Essex.
Miltesthus

Utseende

En middelsstor, slank, gulbrun trebukk. Antennene er omtrent så lange som kroppen. Pronotum har rundede sider og er litt lengre enn bredt. Dekkvingene er nesten jevnbrede, rundet i spissen.

Levevis

Larvene lever i død ved, mest av løvtrær.

Utbredelse

Slekten er utbredt fra Mexico i nord til Bolivia i sør.
Gaiety Theatre

Bakgrunn

Bygningen er tegnet av arkitekten Charles J. Phipps og ble åpnet 27. november 1871 etter kun syv måneders byggetid. Ved åpningen var Irlands stattholder, John Spencer, 5. jarl Spencer, til stede. Teateret ble åpnet med en dobbeltforestilling: først komedien She Stoops to Conquer, etterfulgt av en burleskversjon av La Belle Sauvage.
Gaiety ble utbygget etter tegninger av teaterarkitekten Frank Matcham i 1883 og er fremdeles Dublins lengstlevende teater- og operahus.
Patrick Wall og Louis Elliman kjøpte teateret i 1936 og drev det i flere tiår med lokale skuespillere og musikere. De solgte Gaiety i 1965, og frem til 1980-årene ble teateret drevet av Fred O'Donovan og Eamonn Andrews Studios. Siden har teateret skiftet eiere flere ganger, og eies i dag av Denis og Caroline Desmond. Etter år 2000 har også bygningen gjennomgått flere store restaureringsprosjekter.
Teateret er kjent for sine årlige julepantomime-show, en tradisjon som har røtter tilbake til 1874. I 1971 ble også Eurovision Song Contest arrangert her.
Kjeldstad

Kjeldstad er en bedrift i Selbu i Trøndelag som produserer og videreforedler trelast. Bedriften ble etablert i 1921 som et resultat av rik tilgang på råstoff i nærområdet. 
Kjeldstad Trelast AS er i dag en bedrift i vekst og har de siste årene gjort oppkjøp av eksterne produsenter av trelast, så i dag er bedriften en stor aktør i sin bransje med ca. 350 medarbeidere. Selv om Kjeldstad har vokst mye de siste fire til fem årene, er bedriften enda en bedrift knyttet til lokalmiljøet. 
Etter å utvidet virksomheten i en årrekke uten å få opp omsetningen, ble bedriften overtatt av nye eiere i 2010. Ingen av de opprinnelige eierne i Kjeldstad-familien sitter tilbake.
Cerura erminea

Utseende

En middels stor (vingespenn 45 – 71 mm), kraftig, hvit spinner med svarte tegninger. Den ligner sterkt på slektningen stor gaffelstjert (Cerura vinula), men grunnfargen virker renere hvit, og bakkroppens overside er for det meste svart, ikke lysegrå. Hodet er middels stort, tett kledt med hvite, ullaktige hår. Antennene er fjærformede hos hannen, smalt fjærformede hos hunnen, smalere i den ytterste delen. Brystet er tett kledt med ullaktige, hvite hår, med åtte små, svarte flekker. Bakkroppen er lysegrå på det fremste leddet og i en smal stripe langs midten av ryggen, ellers for det meste svart på oversiden. De tre ytterste leddene er skittenhvite. Forvingen er avlang, avrundet trekantet uten "tann" ved bakkanten, hvit med små, svarte flekker og V-formede tegninger. Bakvingen er hvit, tverr-årene nær roten og en serie små flekker langs ytterkanten er mørke. Larven er grønn på buken og på sidene, brun på ryggen. Som hos andre gaffelstjerter har den en spisse pukkel på det tredje kroppsleddet og et gaffelformet vedheng på det siste leddet. Den skiller seg fra larven til stor gaffelstjert ved at den har en hvit flekk omtrent midt på siden, og på at de falske øynene over hodet er mindre tydelige.

Levevis

Larvene lever på ulike poppel-arter og osp (Populus spp.). De voksne spinnerne flyr om natten i juni – juli, og hannene kommer gjerne til lys. Når larven er utvokst i august, kryper den ned fra vertstreet og spinner seg inn i en ganske hard kokong, gjerne i en barksprekk ved foten av treet. Den forvandler seg til en puppe, som overvintrer, av og til to ganger, før den klekkes.

Utbredelse

Cerura erminea lever i Mellom-Europa og videre østover gjennom Russland til Øst-Sibir og Korea. Den mangler i middelhavsområdet og Skandinavia, men de siste årene har en liten bestand etablert seg langs sørkysten av Finland.
Dingodile

Dingodile er en av figurene i Crash Bandicoot-serien, en spillserie for Gameboy og PlayStation. Han er en av de mest fremtredende hjelperne til Crash' nemesis, Dr. Neo Cortex. Dingodile er ikke bare en følgesvenn, men faktisk en av de smartere i hæren på tross av at han er en blanding av hunderasen dingo og en krokodille. Han har australsk aksent og elsker å lese Shakespeare og spille krokket. Han har så godt som alltid med seg sin trofaste følgesvenn, flammekasteren.
Nordfjorden (Båtsfjord)

Nordfjorden er en fjordarm av Syltefjorden i Båtsfjord kommune i Finnmark. Fjorden har innløp mellom Sandfjordneset i nord og Veidnesodden i sør, og ligger på nordsiden av Hamnesodden. Den strekker seg fire kilometer vestover til bygda Nordfjord i enden av fjorden.
Det ligger ingen andre bosetninger enn Nordfjord ved fjorden.
The Genie From Down Under

The Genie From Down Under er en australsk TV-serie for barn fra 1996. Den ble produsert av Australian Broadcasting Corporation. I 1998 ble det laget en oppfølger, The Genie From Down Under 2.

Handling

Penelope Townes, en 13 år gammel britisk jente, finner et opalsmykke i den støvete kjelleren i familiens hus. I opalen bor det to australske ånder, Bruce og hans sønn Baz.
For det meste handler serien om konsekvensene av Penelopes mange ønsker, eller noens forsøk på å stjele opalen. Dessuten blir Bruce forelsket i Penelopes mor, Lady Diana Townes. Men han er ikke alene; også Lord 'Bubbles' Uppington-Smythe og Otto von Meister er forelsket i Lady Townes.
Veien videre

Veien videre er et musikkalbum med Heimalanne', utgitt den 13. september 2010.
Lacroixidema

Utseende

Små til middelsstore (8,5-15 millimeter) oldenborrer. "Snuten" (clypeus) er tydelig innbuktet i spissen. Antennene er ni-leddete med en fem-leddet vifte av lange blader. Hode og pronotum er blanke, dekkvingene fløyelsaktige og hårete.

Utbredelse

Slekten er utbredt i Thailand og Myanmar.
Falkum

Falkum er en bydel i Skien, nordvest for sentrum med 10 000 innbyggere. Mens nedre Falkum stort sett består av eneboliger, er øvre Falkum preget av blokkbebyggelse. Fotballklubben Odds ballklubb er fra Falkum, og klubbens stadion, Skagerak Arena, ligger fortsatt i bydelen. Bydelen er ellers kjent for å huse Norges eldste fornøyelsespark, Lekeland (nå nedlagt), og messesenteret Stevneplassen.
Bydelen grenser i vest til Falkumelva, i nord til Mæla, i sør til Bakken og øst til Lundedalen.
Gården Søndre Falkum fra 1700-tallet antas å ha vært et landsted og har en portal med året 1794 og en F i speilmonogram.
Cedille

Koding

ISO-8859-1-bokstavkodingen inkluderer bokstavene Ç, ç. Mange flere bokstaver er tilgjengelige i Unicode.
I HTML kan Ç frembringes med kodene &Ccedil; og &ccedil; for henholdsvis stor og liten bokstav, og som kombinasjoner med å holde nede Alt-tasten mens man taster koden, får man dem frem med Alt-0199 og Alt-0231.
En cedille uten tilknytning til noen bokstav, «¸», får man fram med &cedil; eller Alt-0184.
Kvindestemmeretsforeningen

Kvindestemmeretsforeningen (NKS) var en norsk forening. Det ble stiftet i 1885, året etter oppstarten av Norsk Kvinnesaksforening, med mål om likestilling hva angår kommunal og nasjonal stemmerett. Kvinnesaksforeningens Hagbart Berner ønsket en forsiktig fremgangsmåte, mens Gina Krog ønsket en raskere fremgangsmåte, og dannet KSF, hvis første ti medlemmer var kvinnelige (menn hadde ikke adgang): Gina Krog (formann), Fredrikke Marie Qvam, Anna Georgine Rogstad, Anne Holsen, Ragna Nielsen, Cecilie Thoresen og Laura Rømcke. Alliert med Viggo Ullmann (R. Nielsens bror) på Stortinget, ble forslag om kvinners stemmerett lagt frem men nedstemt (1890). I 1889 var antall medlemmer 200.
På generalforsamlingen i januar 1898, vedtok foreningen å gå inn for Berners mykere linje, og modererte kravet til å kun omfatte stemmerett i kommunale valg. Dette avstedkom en utbrytergruppe som dannet Landskvindestemmeretsforeningen, heri inkludert Krog og Qvam. Kommunal stemmerett for kvinner ble vedtatt 25. mai 1901 (Lagtinget). Nasjonal stemmerett fikk man i 1913. Dermed ble foreningen NKS nedlagt 14. oktober, 1914.
Alanin

Biokjemisk karakteristikk

Alanin er ikke en essensiell aminosyre, men kan dannes i kroppen ved tilførsel av andre aminosyrer. I en undersøkelse av 1,150 ulike proteiner utgjorde alanin 7.8% av  aminosyrene

Metabolisme

Alanin  dannes i størst grad ved  reduktiv  aminering av pyrodruesyre. Siden transaminering sreaksjoner er fritt  reversible og  pyrodruesyre  passerer fritt gjennom cellene, kan, alanin can lett dannes så lenge aminogrupper er tilgjengelige, og alaninmetabolismen er tett knyttet sammen med de sentrale metabolske prosesse3ne:  glykolyse, glukoneogenese, og  sitronsyresyklus.  Slik oppstår alanin også sammen med melkesyre ved anarobe betingelser, og danner  glukose fra  protein via alaninsyklus.
Oxford United FC

Kuriosa

Oxford United ble valgt inn i ligaen i 1962 fordi Accrington Stanley FC trakk seg midt i sesongen. Da de rykket ned i Conference national i 2006 var Accrington Stanley ett av lagene som rykket opp til ligaen.
Marka (Oslo)

Marka er navnet på de skogkledde og kuperte områdene som omgir Oslo. Oslomarka, slik den er definert i markaloven (Lov 6. juni 2009 nr. 35 om naturområder i Oslo og nærliggende kommuner) ligger i 19 kommuner fordelt på 5 fylker: Oslo, Akershus, Buskerud, Oppland og Østfold. Oslo har ca. 310 km² tilhørende Marka innenfor sine grenser. Akershus har ca. 850 km², fordelt på kommunene Asker, Bærum, Nittedal, Nannestad, Gjerdrum, Skedsmo, Lørenskog, Rælingen, Enebakk, Ski og Oppegård. Buskerud har ca. 325 km², fordelt på kommunene Røyken, Lier, Hole og Ringerike. Oppland har ca. 210 km² i Jevnaker og Lunner kommuner. Hobøl kommune i Østfold har også et område i Marka. Til sammen utgjør Marka ca. 1700 km².

Oslomarkavassdragene

Oslomarkavassdragene drenerer til Indre Oslofjord, til Vansjø, og til Øyeren. De største elvene er Lysakerelva, Akerselva og Sandvikselva.
Charlie og den store glassheisen

Charlie og den store glassheisen (Orig: Charlie and the Great Glass Elevator) er en barnebok av Roald Dahl.  Boken er en frittstående oppfølger til Charlie og sjokoladefabrikken og handler om perioden etter Charlie og sjokoladefabrikken.
Boken ble først publisert i 1972 og utkom på norsk første gang i 1988, oversatt av Tor Edvin Dahl.
Just Awearyin' for You

Norsk versjon

Herberth har skrevet en norsk tekst. Den norske tittelen er «Hvor jeg lengter».
Clothodidae

Utseende

Som alle spinnfotinger er de lange og slanke insekter med korte bein og store spinnkjertler på framføttene.

Utbredelse

Familien finnes bare i tropisk Sør-Amerika.
Wagiman

Språket og dets brukere

Wagiman tilhører den gunwinyguanske språkfamilien, en familie som snakkes fra Arnhem Land i nord, gjennom Kakadu nasjonalpark og sørover til Katherine og videre. Innen denne familien er wagiman nærmest beslekta med tre språk, wardaman, yangman og dagoman, men det er også debatt om wagimans status innen de gunwinyguanske språkene. Av disse tre andre språkene er det bare wardaman som fortsatt snakkes.
Wagiman er språket til wagimanerne, en aboriginstamme hvis land før koloniseringa av Australia strakk seg fra Stuart Highway, gjennom Mid-Daly Basin og over elva Daly. Landet er veldig fruktbart og godt vanna, og inneholder flere kvegstasjoner (cattle stations) hvor medlemmer av stammen pleide å jobbe. Blant disse kvegstasjonene er Claravale, Dorisvale, Jindare, Oolloo og Douglas.
Språket grenser til waray i nord, mayali og jawoyn i øst, wardaman og jaminjung i sør, og murrinh-patha, ngan'giwumirri og malak malak i vest. Før koloniseringa var områdene rundt Pine Creek assosiert med en annen språkgruppe som nå er utdødd, antatt å hete wulwulam.

Dagens situasjon

Det største språket i regionen er i dag mayali, en dialekt av bininj gun-wok som tradisjonelt har vært talt i Maningrida i vestlige Arnhem Land. Mayali er et sterkt språk med flere hundre brukere og god befolkningsvekst, og wagimanerne slutta gradvis å lære ungene sine wagiman. Resultatet av dette er at alle wagimanerne snakker mayali, mens det kun er noen få eldre igjen som snakker wagiman.
De voknse wagimanerne har en passiv forståelse av wagiman, og kjenner til grunnleggende ord. Deres barn igjen forstår veldig lite wagiman og snakker det ikke. Bortsett fra mayali fungerer kriol, et engelskbasert kreolspråk som områdets lingua franca. Alle wagimanerne, samt medlemmer av andre folkegrupper i området, har kriol som et andre morsmål.
De få som fortsatt snakker wagiman, behersker også til en viss grad andre språk, som mayali, jaminjung, wardaman og dagoman.

Dialekter

De wagimantalende skillet mellom to dialekter av wagiman, som de refererer til som matjjin no-roh-ma «lett språk» og matjjin gu-nawutj-jan «tungt språk». Forskjellene er minimale, og brukerne har ingen problemer med å forstå hverandre.

Ordklasser

De tre viktigste ordklassene i wagiman er verb, koverb og nominaler. I tillegg til disse finnes en rekke verbal- og nominalaffikser, interjeksjoner og andre partikler. Pronomen gjelder som nominaler.
Nordre Søndmør

Nordre Søndmør var 2. valgkrets i Romsdals amt ved stortingsvalgene fra 1906 til 1915. Ved stortingsvalget 1918 het valgkretsen Indre Sunnmør. Ved disse stortingsvalgene praktiserte man en valgordning med direkte flertallsvalg i enmannskretser. Nordre Søndmør valgte således én representant og én personlig vararepresentant.
Valgkretsen Nordre Søndmør bestod av herredene Sunnelven, Norddalen, Stranden, Stordalen, Søkkelven, Ørskog, Skodje, Vatne, Borgund, Giske fra 1909, Roald og Haram med rundt 26 000 innbyggere og 12 000 stemmeberettigede etter innføringen av kvinnelig stemmerett. I 1918 ble Ørsta, Volda, og Hjørundfjord overført fra Romsdals amts 1. valgkrets, Ytre Sunnmør, mens Giske gikk motsatt  vei. Vatne, Borgund, Roald og Haram ble overført til Romsdals amts 4. valgkrets, Møre og Rauma. 2. valgkrets hadde i 1918 22 000 innbyggere og 11 460 stemmeberettigede.
Kalmius

Kalmius (ukrainsk Кальміус) er en av to elver i Donetsk oblast som renner gjennom den ukrainske byen Mariupol. Den andre er Kaltsjyk og er en sideelv til Kalmius. Kalmius munner ut i Azovhavet nær Azovstal stålverk.
Kalmius var på 1500-tallet navnet på en kosakkisk festning, som senere utviklet seg til byen Mariupol. Derfra fikk elven sitt navn.
John Bjerga

Firmahistorie

Firmaet har sine røtter tilbake til 1850-tallets Stavanger, idet snekkermester Cornelius Johnsen (1830-1891) på den tiden etablerte et verksted i Hospitalgt. 9. Verkstedet ble overtatt av hans kone Kirsten i 1891, under navnet C. Johnsens enke, deretter drev en av en av sønnene; snekkermester Karl Martin Johnsen (1871-1942). 
I 1912 kom møbelsnekker Christen Larsen Christensen (1889-1963) til Stavanger og drev firmaet sammen med Johnsen fram til 1920, den første tiden som såkalt mestersvenn. Christensen etablerte seg som snekkermester i 1920 og overtok da Johnsens verksted og kundeporteføljen derfra. Christensen fikk ganske snart oppnavnet «Mahogni Christensen» pga. sine utsøkte kvalitetsarbeider i fineste cubamahogni. Han hadde med tiden flere verv i Stavanger Håndverk og Industriforening og Snekkerlauget.
Christensen hadde sin læretid ved det fornemme Møbelsnedkeriet Brødrene Nielsen, Algade 61, Aalborg, i årene 1905-09. Deretter såkalt «vandrende snekkersvenn»; utenlandsstudent, bla. i Tyskland, Sveits, Italia, Frankrike og Danmark inntil han ankom Stavanger 1912. Etablerte en såkalt mestergård i Peder Claussønsgate 19, like ovenfor Løkkeveien, med bolig (1891), verksted (1929) og møbelforretning (1932) i tilstøtende lokaler.
Snekkermester John Bjerga videreførte sin mesters tradisjoner med vilje, skaperevne og smittende engasjement; som en reflektert tradisjonsbærer og eksponent for fremragende håndverk i møbelkunsten. Han mottok Kongens fortjenstmedalje i gull for sitt arbeid med dette. Bjerga benyttet gamle og velprøvde snekkermetoder i sitt håndverk, som f.eks. skjellakkpolering/franskpolering og liming med animalsk hornlim under produksjonen og ved reparasjons- og restaureringsarbeider av antikke bymøbler.

Kunstmaler

Bjerga lærte teknisk tegning, projeksjonstegning og frihåndstegning, som en den gang svært viktig del av håndverksutdannelsen. Samtidig tok han tegneundervisning hos kunstmaler Bjarne Hansen. Bjerga hadde atelieret på sitt verksted og flere av byens kunstnere frekventerte her, deriblant vennene Sverre Ivan Larsen, Rolf Kristiansen, Roland Lengauer og Agnes Tiffon. Bjerga malte for det meste landskapsmalerier og var representert på Vestlandsutstillingen, Rotary International - Stavanger (1991) og Ryfylkeutstillingen (1996); samt separatutstillinger ved Galleri RA (1985, 1992).

Fortsatt verksteddrift

Verkstedet og mestergården i Peder Claussønsgate 19 ble overtatt av John Sigmund Bjerga i 2010. Verkstedet er fortsatt i drift; under navnet Mestergaarden - Chr. Christensen Eftf. 
Verkstedet er nå under faglig ledelse av snekkermester Terje Todnem, som hadde lære- og svennetid hos snekkermester John Bjerga gjennom 1970-tallet. Verkstedet reparerer, restaurerer og konserverer møbler og antikviteter. Det tilbys også møbeltapetserertjenester.